Maak jou eie pasta | Vroue-Landbouvereniging van Kaapland
Home/Moorreesburg, News/Maak jou eie pasta
Na die afgelope konferensie was daar goeie nuus om te deel met die dames. Die tak het 3 pryswenners opgelewer. Evelyn Dippenaar het 'n eerste plek behaal in die Weefwerk en Hannetjie du Plooy 'n derde plek in Hekelwerk. Dalene Hanekom het ook 'n eerste plek behaal in die Plaasprodukte met haar sousboontjies. Boonop het die twee afgevaardiges net positiewe kommentaar kom lewer.
Hannetjie du Plooy
Die spreker was Innes Linder van die plaaslike deli "Ottilia's". Hy het kom demonstreer hoe om jou eie pasta tuis te maaak. Hy maak slegs gebruik van Moorreesburg Meule se "stoneground" meel vir sy pasta. Hy gebruik 2 koppies meel en 2 eiers wat hy met 'n vurk meng, nie knie nie. Daarna word die deeg in die yskas gesit vir 'n halfuur. Na die rustyd in die yskas, maak jy die deeg plat met jou hande en sit dit dan deur die pastamasjien. Na 'n paar keer, hang jy die pasta op om uit te droog.
Volgens Innes was pasta die Italianers se manier om meel te bewaar. Nadat die pasta gedroog is, is dit bruikbaar vir 'n lang tyd.
Almal was baie beindruk met die vinnige manier om jou eie pasta te maak en was sommer geinspireerd om dit self te probeer.